Radio LNW

De Radio LNW ass de Radio vum Lycée du Nord vu Wolz, an e lëtzebuergesche RadiosenderLëscht vun de lëtzebuergesche Radiosender op der Websäit vum Institut Luxembourgeois de Régulation, dee vu Wolz aus, op der Frequenz 102,2  ausgestraalt gëtt. E gëtt vun der Asbl « Coraly Woltz » geréiert.

Gesent gëtt grondsätzlech 24 Stonnen am Dag, dovu ginn e puer Stonne vu Schüler aus dem Lycée du Nord live, oder am viraus opgeholle Sendungen animéiert. De Radio beschäftegt ee Vollzäit-Techniker fir d'Opname mat de Schüler an hiren Enseignanten z'erméiglechen.

Baussent deene Stonne suergt en automatesche System fir Ofwiesslung. Als eenzege Radio am Land bitt Radio LNW den Nolauschterer d'Méiglechkeet quasi zu all Moment Musekswënsch gespillt ze kréien, wa grad keng Live Sendung leeft, dann iwwerhëlt den automateschen Animateur d'Programmatioun vun de Musekswënsch.

De Radio LNW war mat auslännesche Schoulradiossenderen um Comenius Projet vun der Europäescher Union aktiv.

Zesumme mat anere Schoule produzéiert de Radio LNW ofwiesselend d'Sendung "Schülerradio" um Radio 100,7.

 Kuckt och 
 Lëscht vun de Radiosenderen zu Lëtzebuerg

 Um Spaweck 
 Offiziell Websäit vum Sender

Kategorie:Lëtzebuergesch Radiossenderen